

Povjerenstvo za provedbu

natječaja za prijam u službu

KLASA:118-01/19-01/6

URBROJ:2121/06-03/19-1

Satnica Đakovačka, 10. travanj 2019.

PRAVILA I POSTUPAK ZA PRETHODNU PROVJERU

ZNANJA I SPOSOBNOSTI KANDIDATA

I.

Prethodna provjera znanja za Koordinatora za financije „Imam priliku“ održati će se

**- 16. travnja 2019. godine (utorak) u 13:30 sati pismeni dio**

**- 17. travnja 2019. godine (srijeda) u 09:00 sati usmeni dio,**

za kandidate koji ostvare najmanje 50% bodova od ukupnog broja bodova

**u prostorijama Općine Satnica Đakovačka, Ante Starčevića 28, 31421 Satnica Đakovačka.**

Po dolasku na prethodnu provjeru znanja i sposobnosti, od kandidata će biti zatraženo predočavanje odgovarajuće identifikacijske isprave radi utvrđivanja identiteta.

Kandidati koji ne mogu dokazati svoj identitet, osobe koje ne ispunjavaju formalne uvjete natječaja, kao i osobe koje nisu podnijele prijavu za radno mjesto za koje se provodi prethodna provjera znanja i sposobnosti, ne mogu pristupiti provjeri.

Za kandidata koji formalno ispunjava uvjete, a ne pristupi provjeri ili tijekom njena trajanja odustane od iste, smatrati će se da je povukao prijavu na natječaj.

II.

Po utvrđivanju identiteta kandidatima će biti podijeljena pitanja za pisano testiranje, koje traje 60 minuta. Kandidati su se dužni pridržavati utvrđenog vremena testiranja.

III.

Za vrijeme trajanja pisanog testiranja kandidatima nije dopušteno:

* koristiti se bilo kakvom literaturom ili bilješkama
* koristiti mobitele ili druga komunikacijska sredstva
* napuštati prostoriju u kojoj se provodi provjera
* razgovarati s ostalim kandidatima ili na bilo koji drugi način remetiti red i mir.

Ukoliko se kandidat ponaša neprimjereno i/ili prekrši neko od prethodno opisanih pravila, bit će zamoljen da se udalji sa testiranja, a njegov rezultat i rad Povjerenstvo za provedbu natječaja za prijam u službu neće bodovati.

IV.

Pravni izvori za provjeru znanja su slijedeći:

1. Zakon o službenicima i namještenicima u lokalnoj i područnoj (regionalnoj) samoupravi

 (Narodne novine broj: 86/08., 61/11. i 04/18. – pročišćeni tekst).

2. Zakon o javnoj nabavi (Narodne novine broj: 120/16.)

3. Uredba o uredskom poslovanju (Narodne novine broj: 7/09.)

4. Zakon o proračunu (Narodne novine broj: 87/08., 136/12. i 15/15.)

5. Operativni program Učinkoviti ljudski potencijali 2014. – 2020.

 Prioritetna os 2. Socijalno uključivanje [www.esf.hr/operativni-program/](http://www.esf.hr/operativni-program/)

6. Hrvatska na putu u EU od kandidature do članstva 6. izdanje

 [www.mvep.hr/files/file/publikacije/](http://www.mvep.hr/files/file/publikacije/)

 Hrvatska\_na\_putu\_2012.pdf

Smatra se da je kandidat položio pisani test ako je ostvario najmanje 50% bodova od ukupnog broja bodova. Pismena provjera znanja i intervju ocjenjivati će se zajedno jednom jedinstvenom ocjenom.

V.

Povjerenstvo za provedbu natječaja za prijam u službu provesti će intervju s kandidatima koji su ostvarili najmanje 50% bodova od ukupnog broja bodova na pisanom testiranju.

Povjerenstvo kroz intervju s kandidatima utvrđuje interese, profesionalne ciljeve i motivaciju kandidata za rad.

VI.

Kandidati koji su pristupili prethodnoj provjeri znanja i sposobnosti imaju pravo uvida u rezultate provedenog postupka.

VII.

Nakon provedenog postupka prethodne provjere znanja i sposobnosti, Povjerenstvo za provedbu natječaja za prijam u službu utvrđuje rang listu kandidata prema broju bodova ostvarenih na pisanom testiranju i intervjuu.

VIII.

Pročelnica Jedinstvenog upravnog odjela donosi rješenje o prijmu u službu po dostavljenom izvješću Povjerenstva za provedbu natječaja za prijam u službu, najkasnije u roku 60 dana od dana isteka roka za podnošenje prijava koje će biti dostavljeno svim kandidatima.

 Povjerenstvo za provedbu

natječaja za prijam u službu

Dostaviti:

1. Internetska stranica Općine Satnica Đakovačka,www.satnica-djakovacka.hr

2. Oglasna ploča

3. Arhiva